Ingrid Landmark Tandrevold
Ura

Ingrid Landmark Tandrevold on kolminkertainen ampumahiihdon nuorten maailmanmestari. Lisäksi hänellä on kaksi nuorten hopea- ja kolme pronssimitalia. Euroopan-mestaruuskilpailuista Tandrevold on saavuttanut yhden hopean ja kolme pronssia.
Maailmancupissa Tandrevold debytoi kauden päätöskilpailuissa kaudella 2015–2016. Hän sijoittui toiseksi kaudella 2018–2019 Ruhpoldingin yhteislähtökilpailussa ja Östersundin MM-pikakilpailussa. Kaudella 2019–2020 hän oli Hochfilzenissä toinen pikakilpailussa ja kolmas takaa-ajossa. Le Grand-Bornandissa hän sijoittui takaa-ajossa toiseksi. Maailmancupin kokonaiskilpailussa hän sijoittui seitsemänneksi ja takaa-ajocupissa kolmanneksi. Kaudella 2020–2021 hän oli toinen Hochfilzenin jälkimmäisessä pikakilpailussa. Östersundin pikakilpailussa hän oli kolmas. Yhteislähdössä hän saavutti ensimmäisen henkilökohtaisen maailmancupin osakilpailuvoittonsa. Hän voitti yhteislähtöcupin ja sijoittui maailmancupin kokonaiskilpailussa kahdeksanneksi. Kaudella 2021–2022 hän oli yhteislähtöcupissa viides. Kaudella 2022–2023 hän voitti Kontiolahden normaalimatkan. Hochfilzenin takaa-ajossa hän sijoittui toiseksi. Nové Městossa hän oli toinen sekä pikakilpailussa että takaa-ajossa. Maailmancupin kokonaiskilpailussa hän oli kuudes ja normaalimatkan cupissa neljäs. Kaudella 2023–2024 hän voitti Hochfilzenin pikakilpailun ja sijoittui taka-ajossa kolmanneksi. Lenzerheiden pikakilpailussa hän sijoittui toiseksi. Oberhofin takaa-ajossa hän sijoittui kolmanneksi. Hän voitti Ruhpoldingin pikakilpailun ja sijoittui takaa-ajossa toiseksi. Hän voitti Oslon normaalimatkan. Hän sijoittui toiseksi Soldier Hollowin pikakilpailussa. Hän sijoittui maailmancupin kokonaiskilpailussa kolmanneksi, voitti pikakilpailucupin, oli toinen normaalimatkan cupissa ja viides takaa-ajocupissa. Kaudella 2024–2025 hän voitti Nove Meston pikakilpailun.
Hänellä on myös neljätoista naisten viestin ja kolme sekaviestin voittoa.
Tandrevold osallistui vuoden 2018 talviolympialaisiin. Parhaimmillaan hän oli 42:nen takaa-ajossa. Hän oli myös mukana Norjan neljänneksi sijoittuneessa naisten viestijoukkueessa. Östersundin MM-kilpailuissa 2019 hän voitti kultaa viestissä ja saavutti hopeaa pikakilpailussa. Takaa-ajossa hän sijoittui kahdeksanneksi, yhteislähdössä 11:nneksi ja normaalimatkalla 18:nneksi. Anterselvan MM-kilpailuissa 2020 hän voitti viestissä kultaa ja oli takaa-ajossa neljästoista. Pokljukan MM-kilpailuissa 2021 Tandrevold saavutti hopeaa yhteislähdössä, pronssia normaalimatkalla ja oli takaa-ajossa kymmenes. Hän voitti maailmanmestaruuden Norjan viestijoukkueessa. Pekingin olympialaisissa 2022 hän sijoittui kahdeksanneksi normaalimatkalla, viidenneksi pikakilpailussa ja 14:nneksi takaa-ajossa, jossa hän vielä kilometri ennen maalia oli kolmantena mutta väsähti lopussa pahasti eikä päässyt omin avuin pois maalialueelta. Oberhofin MM-kilpailuissa 2023 hän voitti sekaviestissä kultaa ja yhteislähdössä hopeaa. Lisäksi hän oli takaa-ajossa neljäs, normaalimatkalla yhdestoista ja pikakilpailussa neljästoista. Nove Meston MM-kilpailuissa 2024 hän saavutti hopeaa sekaviestissä. Parisekaviestissä hän saavutti pronssia. Yhteislähdössä hän oli kymmenes. Lenzerheiden MM-kilpailuissa 2025 hän saavutti hopeaa viestissä.